Document ID: /roh_data/filtered/fineweb-2-filterrobots_roh.jsonl.gz/47194

Chantun - Chor tudestg chanta rumantsch cun «Chursüd»
Il chor da dunnas «Chursüd» ha dà la fin d'emna in concert ensemen cun il chor da dunnas da Dresden «Femmes vocales» e quai cun chanzuns rumantschas. La manadra dal chor tudestg Sylke Zimpel ha arranschà quellas.
In chor tudestg che chanta chanzuns rumantschas? Danunder deriva quella idea? Avant 4 onns ha Zimpel udì en il radio rumantsch ina emissiun sur da Luisa Famos. Sinaquai ha ella empustà il cudesch. Cumenzà ha sia relaziun cun il rumantsch dentant gia pli baud cun la chanzun veglia da S. Margriata.